En l'anyo 1993 plegó por primera vegata a las semifinals de Wimbledon y ganó o Masters de Roma. En l'anyo 1994, Conchita Martínez se convertiría en a única tenista d'o Estato Espanyol en ganar o torneyo más prestichioso d'o panorama tenistico, Wimbledon, redotando a Martina Navrátilová en a final por 6-4, 3-6 y 6-3. A chugadora aragonesa plegó a la final d'un torneyo de Grand Slam atras dos vegatas, en Australia (en l'anyo 1998) y en Roland Garros (en l'anyo 2000).